CELEX: 62021TN0769
Language: sk
Date: 2021-12-10 00:00:00
Title: Vec T-769/21: Žaloba podaná 10. decembra 2021 – Euranimi/Komisia

31.1.2022   
            
            
               SK
            
            
               Úradný vestník Európskej únie
            
            
               C 51/39
            
         
      Žaloba podaná 10. decembra 2021 – Euranimi/Komisia
      (Vec T-769/21)
      (2022/C 51/52)
      Jazyk konania: angličtina
      
         Účastníci konania
      
      
         Žalobkyňa: European Association of Non-Integrated Metal Importers & distributors (Euranimi) (Brusel, Belgicko) (v zastúpení: M. Campa, D. Rovetta, P. Gjørtler, V. Villante, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie nariadenie Komisie (EÚ) 2021/1483 z 15. septembra 2021, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz plochých výrobkov z nehrdzavejúcej ocele valcovaných za studena s pôvodom v Čínskej ľudovej republike a na Taiwane,
               
            
                  —
               
               
                  zaviazal Komisiu na náhradu trov konania.
               
            
         Dôvody a hlavné tvrdenia
      
      Na podporu žaloby o neplatnosť vykonávacieho nariadenia Komisie (EÚ) 2021/1483 z 15. septembra 2021 (1) žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 11 ods. 2 nariadenia Európskeho parlamentu a Rady (EÚ) 2016/1036 z 8. júna 2016 (2), keďže došlo k zjavne nesprávnemu posúdeniu zo strany služieb Komisie.
               
            
                  2.
               
               
                  Druhý žalobný dôvod je založený na porušení článku 3 ods. 2 nariadenia Európskeho parlamentu a Rady (EÚ) 2016/1036 z 8. júna 2016 pri posudzovaní ujmy a príčinnej súvislosti týkajúcej sa čínskych a taiwanských výrobkov, keďže došlo k zjavne nesprávnemu posúdeniu.
               
            
                  3.
               
               
                  Tretí žalobný dôvod je založený na porušení článku 2 ods. 6a nariadenia Európskeho parlamentu a Rady (EÚ) 2016/1036 z 8. júna 2016 o právnom postavení správy, ktorou Európska komisia preukázala existenciu značného narušenia trhu v určitej krajine alebo v konkrétnom odvetví tejto krajiny, a použitie takýchto správ na účely určenia existencie dumpingu.
               
            
         (1)  Vykonávacie nariadenie Komisie (EÚ) 2021/1483 z 15. septembra 2021, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz plochých výrobkov z nehrdzavejúcej ocele valcovaných za studena s pôvodom v Čínskej ľudovej republike a na Taiwane (Ú. v. EÚ L 327, 2021, s. 1).
      
         (2)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 2016, s. 21).